Forslag til RÅDETS GENNEMFØRELSESFORORDNING om ændring af forordning (EF) nr. 192/2007 om indførelse af en endelig antidumpingtold på import af visse typer polyethylenterephthalat (PET) med oprindelse i Indien, Indonesien, Malaysia, Republikken Korea, Thailand og Taiwan /* COM/2013/0238 final - 2013/0126 (NLE) */





BEGRUNDELSE 1) Baggrund for forslaget 110 || · Begrundelse og formål Dette forslag vedrører anvendelsen af Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab[1] ("grundforordningen"), i proceduren vedrørende importen af visse typer polyethylenterephthalat (PET) med oprindelse i Indien, Indonesien, Malaysia, Republikken Korea, Thailand og Taiwan. · Generel baggrund Forslaget fremsættes som led i gennemførelsen af grundforordningen og vedrører tilbagetrækningen af to pristilsagn, som Kommissionen tidligere har godtaget (afgørelse 2000/745/EF[2] som ændret ved afgørelse 2002/232/EF[3]) inden for rammerne af ovennævnte antidumpingprocedure. 139 || · Gældende bestemmelser på det område, som forslaget vedrører Rådet indførte ved forordning (EF) nr. 192/2007[4] en endelig antidumpingtold på import af visse typer polyethylenterephthalat (PET) med oprindelse i Indien, Indonesien, Malaysia, Republikken Korea, Thailand og Taiwan. Kommissionen godtog ved afgørelse 2000/745/EF[5] som ændret ved afgørelse 2002/232/EF[6] fem pristilsagn fra indonesiske og indiske virksomheder. 141 || · Overensstemmelse med andre EU-politikker og -mål Ikke relevant. 2) Høring af interesserede parter og konsekvensanalyse || · Høring af interesserede parter 219 || De interesserede parter, der er berørt af proceduren, har haft mulighed for at fremsætte bemærkninger i overensstemmelse med artikel 8, stk. 9, i grundforordningen. || · Ekspertbistand 229 || Der har ikke været behov for ekstern ekspertbistand. 230 || · Konsekvensanalyse Forslaget er et resultat af gennemførelsen af grundforordningen. Grundforordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes. 3) Juridiske aspekter af forslaget 305 || · Resumé af forslaget Kommissionen er i øjeblikket ved en kommissionsafgørelse ved at trække to pristiltag tilbage på grund af deres gentagne overtrædelse. Rådets forordning om indførelse af den endelige antidumpingtold bør derfor ligeledes ændres i overensstemmelse hermed, dvs. ved at lade de pågældende virksomheder udgå af listen over virksomheder, der har afgivet tilsagn, i artikel 2, stk. 3. Det foreslås derfor, at Rådet vedtager vedlagte forslag til forordning, der skal offentliggøres i Den Europæiske Unions Tidende. 310 || · Retsgrundlag Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab. 329 || · Nærhedsprincippet Forslaget hører under Unionens enekompetence. Nærhedsprincippet finder derfor ikke anvendelse. || · Proportionalitetsprincippet Forslaget er i overensstemmelse med proportionalitetsprincippet af følgende grunde: 331 || Foranstaltningens form er beskrevet i ovennævnte grundforordning og giver ikke mulighed for nationale beslutninger. 332 || Det er ikke relevant at forklare, hvordan byrder af finansiel eller administrativ art, der pålægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål. || · Reguleringsmiddel/reguleringsform 341 || Foreslåede instrumenter: forordning. 342 || Andre midler ville ikke være hensigtsmæssige af følgende grund: Ovennævnte grundforordning foreskriver ikke alternative muligheder. 4) Virkninger for budgettet 409 || Forslaget får ingen konsekvenser for Unionens budget. 2013/0126 (NLE) Forslag til RÅDETS GENNEMFØRELSESFORORDNING om ændring af forordning (EF) nr. 192/2007 om indførelse af en endelig antidumpingtold på import af visse typer polyethylenterephthalat (PET) med oprindelse i Indien, Indonesien, Malaysia, Republikken Korea, Thailand og Taiwan RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab[7] ("grundforordningen"), særlig artikel 8 og 9, under henvisning til forslag fra Europa-Kommissionen efter høring af det rådgivende udvalg, og ud fra følgende betragtninger: A. TIDLIGERE PROCEDURE (1) Rådet indførte ved forordning (EF) nr. 192/2007[8] en endelig antidumpingtold på import af visse typer polyethylenterephthalat ("PET") med oprindelse i Indien, Indonesien, Malaysia, Republikken Korea, Thailand og Taiwan efter en udløbsundersøgelse og en delvis interimsundersøgelse. Foranstaltningerne blev oprindeligt indført i august 2000[9]. Foranstaltningerne er i øjeblikket genstand for en anden udløbsundersøgelse[10]. (2) Kommissionen godtog ved afgørelse 2000/745/EF[11] et pristilsagn bl.a. fra den indonesiske virksomhed P.T. Polypet Karyapersada ("Polypet"). Som følge af resultaterne og konklusionerne af en fornyet undersøgelse (ny eksportør)[12] godtog Kommissionen ved afgørelse 2002/232/EF[13] om ændring af afgørelse 2000/745/EF et tilsagn fra den indiske virksomhed Futura Polymers Limited ("Futura"). B. TILBAGETRÆKNING AF TILSAGN OG ÆNDRING AF FORORDNING EF NR. 192/2007 (3) Kommissionen trak sin godtagelse af tilsagnene fra virksomhederne Polypet og Futura tilbage ved afgørelse XX[14]. Artikel 2, stk. 3, i forordning (EF) nr. 192/2007 bør derfor ændres i overensstemmelse hermed — VEDTAGET DENNE FORORDNING: Artikel 1 Tabellen i artikel 2, stk. 3, i forordning (EF) nr. 192/2007 erstattes af følgende tabel: Land || Virksomheder || Taric-tillægskode Indien || Reliance Industries Limited || A181 Indien || Pearl Engineering Polymers Limited || A182 Indien || Dhunseri Petrochem & Tea Limited || A585 Artikel 2 Denne forordning træder i kraft på dagen efter offentliggørelsen i Den Europæiske Unions Tidende. Udfærdiget i Bruxelles, den […]. På Rådets vegne Formand [1] EUT L 343 af 22.12.2009, s. 51. [2] EFT L 301 af 30.11.2000, s. 88. [3] EFT L 78 af 21.3.2002, s. 12., EUT C 116 af 15.5.2003, s. 2. [4] EUT L 59 af 27.2.2007, s. 1. [5] EFT L 301 af 30.11.2000, s. 88. [6] EFT L 78 af 21.3.2002, s. 12, EUT C 116 af 15.5.2003, s. 2. [7] EUT L 343 af 22.12.2009, s. 51. [8] EUT L 59 af 27.2.2007, s. 1. [9] EFT L 199 af 5.8.2000, s. 48. [10] EUT C 55 af 24.2.2012, s. 4. [11] EFT L 301 af 30.11.2000, s. 88. [12] EFT L 78 af 21.3.2002, s. 4. [13] EFT L 78 af 21.3.2002, s. 12, EUT C 116 af 16.5.2003, s. 2. [14] Se side XX i denne EUT.